Memorijalni kompleks Tjentište
<s>Memorijalni kompleks na Tjentištu, opština Foča, Bosna i Hercegovina, se sastoji od brojnih spomen-obilježja i rekreativnih sadržaja.</s><s>Nalazi se u sastavu Nacionalnog parka Sutjeska.</s>

<s>Historijska pozadina 
Peta neprijateljska ofanziva (ili Bitka na Sutjesci) bila je prelomna bitka Narodnooslobodičake borbe.</s><s>Odvijala se od 27. maja do 15. juna 1943.</s><s>Cilj partizana je bio probijanje Sile osovine obruča, za što je palo preko 7000 partizana, među kojima preko 750 žena.</s>

<s>Historija kompleksa</s>

<s>Nakon drugog svjetskog rata, prostor Sutjeske je proglašen za Nacionalni park Sutjeska i pretvoren u jedinstven memorijalni centar.</s>

<s>Prvo je 1958. godine sagradjena Spomen-kosturnica u koju su pohranjeni posmrtni ostaci 3.301-og borca sa Sutjeske.</s><s>Iznad nje podignut je 1971 veličanstven spomenik koji simbolizuje proboj iz okruženja, djelo vajara Miodraga Živkovića.</s><s>Zatim je 1975 podignuta Spomen-kuća Bitke na Sutjesci, koju je, po ideji dr Dušana Plenče, projektovao arhitekta Ranko Radović.</s><s>Prema likovnom konceptu i kartonima Krste Hegedušića Spomen-kuću su uredili Hegedušićevi saradnici, akademski slikari Branka Hegedušić, Milenko Bosanac, Milutin Gajić, Ratko Janjić Jobo, Zlatko Keser i Fedor Ličina, dok je majstor zidar bio Hamid Madeško, a pomoćnik Ahmo Krek.</s><s>Podignuti su i spomen-muzej, veliki omladinski centar, hoteli, gostinska kuća i 79 spomen obilježja, počev od spomenika Savi Kovačeviću na Milinkladama, Nuriji Pozdercu na Dragoš - Sedlu, Veselinu Masleši, na Ljubinom  Grobu, Borovnu, Ozrenu, Donjim Barama i drugima.</s><s>Ubrzo je Tjentište na Sutjesci izraslo u savremeno stjecište grupa i individualnih posjetilaca koji su putovali SFRJ.</s>

<s>Projekat je koštao 11.3 miliona dinara  (666.000 US dolara) in 1971, što iznosi oko 4,2 miliona US dolara u 2019. god.</s>

<s>U toku rata u Bosni i Hercegovini 1992-1995 Spomen kuća je demolirana, a Hegedušićevo stvaralaštvo mitraljirano i unakaženo.</s><s>Jedino je to pogromaštvo nadživio gorostasni spomenik samo zato što je u trenutku rušilaštva osionom starješini nedostajalo 1.000 kg eksploziva da ga digne u vazduh.</s>

<s>Spomenik Bitka na Sutjesci 
Spomenik je remek djelo jugoslavenske socijalističke spomeničke umjetnosti, monumentalni rad kipara Miodraga Živkovića i saradnika, arhitekta Ranka Radovića.</s><s>Podignut je 1971. god, a izgradnja je trajala 2 godine.</s><s>Spomenik se sastoji od dvije simetrično postavljene kamene gromade (dva betonska krila), razuđene strukture, visine 19 metara i širine 25 metara, koje se fantastično uklapaju u prirodni krajolik.</s><s>Između krila se nalazi prodor oblikovan borcima i kolonama u pokretu.</s><s>Iza spomeničkog prodora nalazi se "Plato brigada" sa kamenim trakama na kojima su upisani nazivi jedinica.</s><s>Spomenik je izveden od bijelog betona.</s><s>Spomenik je otkrio predsednik Jugoslavije Josip Broz Tito.</s><s>Statiku i konstrukciju uradio je Ðorde Zloković sa saradnikom Ladislavom Feketom.</s>

<s>U februaru 2018 došlo je do urušavanja dijela brežuljka na kojem je spomenik.</s><s>Zbog daljnjeg djelovanja geoloških i hidroloških uticaja prijetila je opasnost i za rušenje spomenika.</s><s>Mnoge organizacije i vlade u susjedstvu i u Evropi, ponudile su pomoć i već krajem 2018. god brežuljak je saniran i doveden u prvobitno stanje.</s>

<s>Reference</s>

<s>Vanjske veze 
 Miodrag Živković 
 Tjentište
 Nacionalni park
 Nakon naših nratova
 nacionalni park</s>

<s>Spomenici Narodnooslobodilačke borbe u Bosni i Hercegovini
Foča
Nacionalni park Sutjeska
Zelengora</s>

